ایزمیر ویلایتی‌نین سفری حیصار قصبه‌سی ساحل‌لرینده 6،6 شدتینده زلز‌له اولوب.
فوق العاده حال ایداره‌سی آژانسی‌نین (آفاد) توییتر صحیفه‌سینده یئر آلان خبره گؤره، 24 نفر حیاتینی ایتیریب، 804 نفر یارالانیب. زلز‌له‌نین مرکزی ایزمیرین سفری حیصار ساحلینده یئرلی واختلا 14.51-ده قئیده آلینیب. زلز‌له‌نین مرکزی یئرین 16 کیلومتر درینلیگینده اولوب.
ایزمیر والیسی یاووز سلیم کؤشگئر ده داغینتی‌لار آلتیندان ایندییه‌دک تقریباً 70 نفرین خلاص ائدیلدیگینی بیلدیریب.
ایزمیر-ده بورنووا و بایراک-‌لی بؤلگه‌لرین‌دکی بعضی بینا‌لار زلز‌له سببیله داغیلیب.
بایراک-‌لی رایونوندا زلز‌له نتیجه‌سینده داغیلمیش بینانین داغینتیلاریندان‌ 3 نفر یارا‌لی چیخاریلیب.
سفری حیصار قصبه‌سینده زلز‌له سببیله دنیز سویه‌سی‌نین یوکسلمه‌سی نتیجه‌سینده بعضی کوچه‌لر سو آلتیندا قالیب.
دیگر طرف‌دن، جمهور باشقانی رجب طیب اردوغان ایزمیردکی زلز‌له‌دن تأثیرلنن‌لره کئچمیش اولسون دیلک‌لرینی چاتدیریب.
اردوغان "دؤولتیمیزین بوتون ایمکان‌لاری ایله زلز‌له‌دن تأثیرلنن وطنداش‌لاریمیزین یانینداییق. بوتون آیدیتی قوروم‌لاریمیز و ناظیرلریمیزله حرکته کئچدیک" دئیه بیلدیریب.
ایچ ایشلر ناظیری سلیمان سویلو "ایندییه قدر ایزمیر بورنووا و بایراک-‌لیدا 6 بینانین داغیلدیغی باره‌ده بیلدیریش گلدی. اوشاک، دنیزلی، مانیسا، بالیکسیر، آیدین و موغلاداکی بینا‌لارداکی کیچیک چات‌لار خاریجینده اینسان ایتکیسی ایله باغلی خبر یوخ‌دور" آچیقلاماسینی وئریب.
نقلیات و آلت یاپی ناظیری عادل کارا ایسماییل اوغلو زلز‌له‌دن سونرا نقلیات و ارتباطات باخیمیندان پروبلئم اولمادیغینی بیلدیریب.
انرژی و طبیعی قایناق‌لار ناظیری فاتح دؤنمز ایزمیردکی زلز‌له‌دن سونرا ناظیرلیگین اکیپاژلاری‌نین بؤلگه‌یه جلب ائدیلدیگینی بیل‌دیره‌رک "انرژی تجهیزاتی ایله باغلی پروبلئم یاشاماماق اوچون اکیپاژلار حادثه محل‌لارینا جلب اولوندو" دئییب.
ایزمیر بؤیوکشهر بلدیه باشقانی تونچ سویر ایسه تخمینن 20 بینادا داغینتی اولدوغونا دایر بیلدیریب اولدوغونو بیلدیریب.
ایزمیر والیسی کؤشگر زلز‌له‌دن سونرا وئردیگی آچیقلامادا "اؤلن و داغینتی‌لار باره‌ده هله معلومات یوخ‌دور. بحران مرکزینه گئدجییک، گلن معلومات‌لاری تقدیم ائدجییک" دئییب.
بایراک-‌لی قصبه‌سینده زلز‌له سببی ایله داغیلان بیر بینادا آختاریش-قورتارما ایشلری باشلانیب.
زلز‌له ایستانبول-دا دا حیس اولونوب.
ایستانبول والیسی علی یئرلیکایا سوسیال مئدیا حسابین‌اکی یازی‌سیندا "ایستانبول-دا حیس اولونان زلز‌له ایله باغلی هر هانسی بیر منفی‌لیک بیلدیریلمه‌دی. بوتون وطنداش‌لاریمیزا و ایزمیره کئچمیش اولسون" ایفاده‌لرین‌دن ایستیفاده ائدیب.
ادیرنه، کیرکلارائلی و تکیرداغ-دا حیس اولونان زلز‌له‌دن سونرا صلاحیت‌لی‌لر تراکیا ویلایت‌لرینده باش وئرن زلز‌له سببی ایله اونلارا گلن منفی خبر اولمادیغینی بیلدیریب‌لر.
قئید ائدک کی، بو گون بینگؤل ویلایتینده ده یئرلی واختلا ساعات 11.48-ده 4،1 شدتینده زلز‌له ده باش وئریب. زلز‌له ایستانبول و اطراف شهرلرده ده حیس اولونوب.
